**Lietuvos Respublikos ambasada Švedijos Karalystėje**

**AKTUALIOS EKONOMINĖS INFORMACIJOS SUVESTINĖ**

2024 sausio 2 d. – sausio 31 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija |
| 2024-01-02 | **2023 m. pabaigoje fiksuotas ryškus Švedijos gamybos sektoriaus sulėtėjimas, tačiau per pirmąjį 2024 m. pusmetį sektorius patirs didelį augimą.** Švedijoje atliktas kasmetinė pramonės įmonių vadovų, atsakingų už pirkimus, apklausa, kuri rodo, kad 2023 m. lapkritį ir gruodį gamybos pramonė šalyje turėjo mažiau užsakymų negu įprasta, vykdė mažiau gamybinių operacijų. Ekspertai komentuoja, kad gamybos sektorius išgyvena sunkius laikus dėl sumažėjusios perkamosios galios. Tačiau ta pati apklausa rodo, kad Švedijos gamybos sektorius ruošiasi didėjantiems užsakymams. Planuojama, kad per šį pusmetį gamyba šalyje išaugs. | [Industrin bromsade in i december | SvD](https://www.svd.se/a/3E2jn0/industrin-bromsade-in-i-december?utm_medium=email&_hsmi=288575097&_hsenc=p2ANqtz-8lOUXhLBcPoeYUGMiGLRTAPJgq9cEjWI1ra1_Gq3_I4XECWQ6NDpcCrWlO8FPHLQg6sSLaYl1uFhqNxQq4-0F-SdXDEnkyDgz7qjXKRVYGGgFtu7o&utm_content=288575097&utm_source=hs_email) |  |
| 2024-01-09 | **Švedijos pietuose esančioje Sjöbo fermoje nustatytas paukščių gripo protrūkis.** Fermoje taikomas karantinas, 48 tūkst. paukščių utilizuota, stabdoma produkcija. | [Anläggning i Sjöbo drabbad av fågelinfluensa (ystadsallehanda.se)](https://www.ystadsallehanda.se/sjobo/anlaggning-i-sjobo-drabbad-av-fagelinfluensa/?utm_medium=email&_hsmi=289240192&_hsenc=p2ANqtz-8JHeFttd5HoaNe9rvHaJT3Bwh3NNWqAqMRcqYzePofZtI-8bMeNIQv1Z5N7egOWI-A7y99hjqv1y0rlGIIqBHfTJ9FPGNwcxeSwxG5avfKIuVR3w8&utm_content=289240192&utm_source=hs_email) |  |
| 2024-01-18 | **Mažmeninės prekybos tinklas ICA ketina mažinti maisto produktų kainas.** Pranešama, kad ICA skirs apie 90 mln. EUR, kad sumažintų maisto produktų kainas arba bent užtikrintų, kad esamos daugiau nedidėtų. | [ICA satsar en miljard på att bli billigare. - DN.se](https://www.dn.se/ekonomi/ica-satsar-en-miljard-pa-att-bli-billigare/) |  |
| 2024-01-22 | **Švedijoje trūksta elektrinių automobilių krovimo stotelių.** Atvirų duomenų platformos Klimatkollen atliktas tyrimas rodo, kad Švedijoje 28 elektriniams automobiliams tenka viena stotelė, kuomet ES rekomendacija yra 1 stotelė 10 automobilių. Pranešama, kad ES siūlomas tikslas nėra pasiektas net 216 Švedijos savivaldybių. Ekspertai teigia, kad tai, kaip ir sumažinti mokesčiai dyzeliui ir benzinui, mažina elektrinių automobilių patrauklumą įprastiems švedams. | [Ny kartläggning: antalet elbilsladdare i kommunerna klart lägre än EU:s rekommendation | Klimatbyrån (mynewsdesk.com)](https://www.mynewsdesk.com/se/klimatbyraan/pressreleases/ny-kartlaeggning-antalet-elbilsladdare-i-kommunerna-klart-laegre-aen-eu-s-rekommendation-3297865?utm_campaign=Alert&utm_medium=email&_hsmi=291220626&_hsenc=p2ANqtz-_5UP9WHaD-4UPEFJsiaT7KRLpdSWFDyMg7yB7JL5HfY5gbdWVf9BUHKX2V0yELjhfU9namtt9X3XtfB1I1_v1fz39D2YRufSPsc3ql59vlUPxOaEQ&utm_content=291220626&utm_source=hs_email) |  |
| Lietuvos verslo plėtrai užsienyje aktuali informacija |
| 2024-01-08 | **Švedijos statybų sektorius išgyvena krizę, apie pasitraukimą iš rinkos pranešė Suomijos statybų įmonė YIT.** Švedijoje dėl aukštų palūkanų normų ir ekonominės recesijos matomas sąstingis statybų sektoriuje. Naujų projektų, o su jais ir užsakymų mažėja, tai labiausiai paveikia mažesnes statybų ir subrangovų įmones, nemažai jų bankrutuoja. Kitos, kaip suomių YIT, apskritai nusprendžia palikti Švedijos rinką. YIT praneša, kad operacijos Švedijoje neatneša norimo pelno, todėl švediškas YIT padalinys bus uždarytas, o jo 125 darbuotojų – atleisti. Nuo 2027 m. YIT nevykdys jokių veiklų Švedijoje, žiniasklaidoje spėliojama, kad dėl esamos situacijos Švedijoje savo operacijas sustabdyti, o galbūt ir išvis nutraukti, gali ir kitos užsienio įmonės, o tai atvertų daugiau galimybių rinkoje likusiems žaidėjams arba svarstantiems į ją įeiti. | [Finländskt byggbolag lämnar Sverige – berör 125 anställda (di.se)](https://www.di.se/live/finlandskt-byggbolag-lamnar-sverige-beror-125-anstallda/?utm_medium=email&_hsmi=289240192&_hsenc=p2ANqtz-_axpTPZ6rgrd2o3pTbzAJ8o5V_HIRoETxGhW38e1YE4ACLSkVc4NIyZFQ7O2N9tiH-AE3rfUxbq2aKeuqM-7ClR8MQBvp3oBubBLQYUjBf0xDpQus&utm_content=289240192&utm_source=hs_email) |  |
| Lietuvos turizmo sektoriui aktuali informacija |
| 2024-01-02 | **Balandžio 23-26 d. Stokholme vyks *GSTC2024 Sweden Global Sustainable Tourism Conference* konferencija.** Konferencijoje dalyvaus turizmo sektoriaus profesionalai, akademinių institucijų, viešbučių, kelionių organizatorių, turų operatorių atstovai. | <https://www.gstcouncil.org/gstc2024sweden>  |   |
|  |  |  |  |
| Bendradarbiavimui mokslinių tyrimų, eksperimentinės plėtros ir inovacijų (MTEPI) srityseaktuali informacija |
| 2024-01-02 | **Vasario 22-23 d. Stokholme vyks didžiausias Švedijos renginys, skirtas inovacijoms, Techarena 2024.**  | <https://techarena.se/speakers/>  |  |  |  |  |
|  |  |  |  |  |  |  |
| Lietuvos ekonominiam ir energetiniam saugumui aktuali informacija |
| 2024-01-09 | **Švedijos energijos tinklai praneša apie išaugusią sabotažų prieš energetikos infrastruktūrą grėsmę.** Energijos tinklų saugumo padalinio vadovo Erik Nordman teigimu, pagrindinės grėsmės kyla iš Rusijos. Švedijos energetikos infrastruktūros saugumo klausimą aktualizavo Rusijos išpuoliai prieš Ukrainos infrastruktūrą. E. Nordman teigimu, jeigu kas ir pultų Švediją, tai būtų Rusija, todėl Švedijos energijos tinklai jau ruošia infrastruktūros atsparumą prieš tokius išpuolius. Teigiama, kad jau sustiprinti pajėgumai atsilaikyti prieš kibernetines atakas. Pagrindinės grėsmės yra galimos kibernetinės atakos arba fizinės atakos prieš įvairius energetikos objektus. Pabrėžiama, kad Švedija būtų ypač pažeidžiama žiemą, kuomet tokios įstaigos, kaip mokyklos, ligoninės, transporto sistemos turi turėti nenutraukiamą energijos tiekimą. Ekspertai komentuojantys galimas rizikas neįžvelgia konkrečių indikacijų, kad didelės atakos prieš Švedijos infrastruktūrą galėtų įvykti, bet pripažįsta, kad jeigu įvyktų, padariniai būtų milžiniški.  | [Hoten mot svensk elförsörjning – risken för en omfattande attack | SvD](https://www.svd.se/a/bgpaQ3/hoten-mot-svensk-elforsorjning-risken-for-en-omfattande-attack?utm_medium=email&_hsmi=289426000&_hsenc=p2ANqtz-8YCjWVnUtT7sZDZykqyzoQZngw6YZIoEOnvo-uzKeisvtUATuP0BOd31Fnp_U3EvK75JnLR3qurZuUKmkQXVj6DcVQ-JpUdaWSnjFO0rev2Ximxlk&utm_content=289426000&utm_source=hs_email) |  |
| 2024-01-16 | **Aiškėja, kad Švedijos planuojama branduolinės energetikos plėtra bus galimai brangesnė negu prognozuota.** Valstybinė energetikos įmonė Vattenfall sulaukė pasiūlymų iš mažų modulinių reaktorių (SMR) tiekėjų su konkrečiomis kainomis. Kaip praneša žiniasklaida, nurodytos kainos yra kone dvigubai didesnės negu prognozavo Vyriausybė. Ši prognozavo, kad naujose AE pagaminta elektra kainuotų maždaug 0,048- 0,053 EUR už kWh, tačiau skelbiami kainos pasiūlymai siekia 0,079-0,1 EUR už kWh. Švedijos energetikos agentūros ekspertai jau viešai komentuoja, kad jeigu AE pagamintos elektros kaina sieks 0,1 EUR už kWh vargu ar bus prasminga statyti naujas AE. Ši mintis jau sėkmingai cituojama žiniasklaidoje, paskelbtos kainos lyginamos su vėjo elektros parkuose pagaminamos energijos kaina (0,031 EUR už kWh). Neabejojama, kad, jeigu šios kainos pasitvirtins, Vyriausybė turės didelį spaudimą dėl savo planų. Kol kas oficialių Vyriausybės komentarų nėra. | [Ny kärnkraft kan bli dyrare | SVT Nyheter](https://www.svt.se/nyheter/snabbkollen/karnkraft-kan-bli-dyrare-an-raknat?utm_medium=email&_hsmi=290297657&_hsenc=p2ANqtz-8vFLUOJN1k_AhZJEwbbn2WKmbRlVzx7VSRwpa3oQ_1NCBowecI2aHHT1WgTLrk3TrkNTMVyf7y6QDUgd6UGb0a7HIrmkTiayHcmHYMhjU943c7mNU&utm_content=290297657&utm_source=hs_email) |  |
| 2024-01-04 | **Paskirtas Švedijos branduolinės energetikos koordinatorius.** Vyriausybė pranešė, kad nuo 2024 m. vasario 1 d. įsigalios branduolinės energetikos koordinatoriaus, pavaldaus Vyriausybei, pareigybė. Pranešta, kad koordinatoriumi paskirtas Carl Berglöf, kuris šiuo metu eina eksperto pareigas elektros gamintojų asociacijoje Swedenergy (šved. Energiföretagen). C. Berglöf bus atsakingas už Vyriausybės tikslo iki 2035 m. pastatyti du branduolinius reaktorius, o iki 2045 m. įvykdyti masinę AE plėtrą šalyje, koordinavimą. Pagrindinė jo funkcija – palaikyti ryšį su įvairiais procese dalyvaujančiais aktoriais, nuo savivaldos iki verslo įmonių bei analizuoti branduolinės plėtros procesą, prireikus pasiūlyti Vyriausybei priemones, kaip procesą pagreitinti. Savo pristatymo metu C. Berglöf akcentavo, kad pagrindiniai prioritetai bus nustatyti tinkamą AE statymo finansavimo modelį ir suefektyvinti leidimų išdavimo procesą. | [Carl Berglöf utses till nationell kärnkraftssamordnare - Regeringen.se](https://www.regeringen.se/pressmeddelanden/2024/01/carl-berglof-utses-till-nationell-karnkraftssamordnare/) |  |
| 2024-01-10 | **Vyriausybė patvirtino leidimus statyti tris stambius jūrinio vėjo energijos parkus Švedijos ekonominės zonos vandenyse.** Tai Vattenfall įmonės Kattegatt Syd parkas netoli Falkenberg miesto pietų Švedijoje ir  Kriegers Flak parkas šalia Telleborgo miesto pietų Švedijoje bei jūrinio vėjo parkas šalia Varberg miesto, pietų Švedijoje, kurio 51% akcijų valdo įmonė OX2, o 49% Ingka Investments valdomo IKEA konglomerato. Tiesa, Vyriausybė jau anksčiau buvo pranešus, kad nefinansuos šių projektų jungčių su žemynine Švedijos dalimi. Projektus valdančios įmonės tuomet pranešė, kad atsižvelgiant į tai galbūt bus nuspręsta projektų atsisakyti. Tačiau dabar pranešama, kad visų trijų projektų atvejais įmonės pačios pasidengs numatomus kaštus be Vyriausybės pagalbos. Planuojama, kad projektai galėtų būti užbaigti iki 2028 m. | [”Vi bygger vindkraft till havs utan statsstöd för kablarna” - DN.se](https://www.dn.se/ekonomi/vindkraftspark-till-havs-byggs-vidare-utan-statligt-stod/?utm_medium=email&_hsmi=289426000&_hsenc=p2ANqtz-8AsPha-_TSOKO00xcHmAo1JWVyYY6W4S9smZ2ekbDPdFTpv9vIBFuhVGZQq6DuLEdRJVwQlGVULHcSQBn-RfXvjjeuXqVXdvelhYCaIcK0Nz5peh0&utm_content=289426000&utm_source=hs_email#_blank) |  |
| 2024-01-16 | **Švedijos baterijų gamintojai Northvolt suteikta 5 mlrd. USD paskola, kad ji galėtų išplėsti produkciją Skellefteå mieste (šiaurinė Švedija) esančioje baterijų gamykloje.** Northvolt skelbia, kad tai yra didžiausia žalioji paskola Europoje, ją suteiks 24 bankai (tarp jų švediški Swedbank ir SEB bei Europos investicijų bankas). | <https://northvolt.com/articles/northvolt-financing-january2024/>  |  |
| 2024-01-25 | **Švedijos energijos tinklai (šved. *Svenska kraftnätt*) atliko prognozių studiją, kurioje konstatuojama, kad Švedijos ateityje laukia nepastovios elektros kainos ir išaugusi elektros kaina šiaurinėje šalies dalyje.** Buvo atliktos projekcijos, kurios rodytų, kaip Švedijai pasirinkus vieną ar kitą energetikos vystymo planą augtų šalies apsirūpinimas elektros energija. Šiandien Švedija generuoja 138 TWh elektros energijos, o Vyriausybė planuoja, kad Švedijoje 2045 m. bus 300 TWh poreikis.  Atsižvelgiant į tai, Švedijos energijos tinklai išskyrė 4 galimus Švedijos energetikos vystymosi scenarijus: 1. **Mažos apimties atsinaujinančios energetikos planas.** Tai būtų decentralizuota, mažos apimties produkcija, atskirose regionuose, išlaikant esamą energetikos infrastruktūrą ir pasitelkiant tik atsinaujinančios energetikos mažus projektus, kurie atitiktų vietos poreikį. Pasitelkus šį planą, Švedija pagamintų 210 TWh.
2. **Mišrios elektros energijos gamybos planas.** Kombinacija tarp atsinaujinančių šaltinių ir branduolinės energetikos, išlaikant dabartinį status quo, t.y. nevystant naujų projektų, o investuojant į elektros tinklų pajėgumus ir pralaidumą. Skaičiuojama, kad tada Švedija iki 2045 m. pasiektų 265 TWh gamybą.
3. **Suplanuotos elektrifikacijos planas.** Planas, kuris būtų įgyvendinamas remiantis į reikšmingą atsinaujinančios energetikos ir branduolinės energetikos plėtrą, mažiau investuojant į elektros tinklų pajėgumus. Skaičiuojama, kad būtų pasiekta 365 TWh gamyba.
4. **Elektrifikacijos, paremtos ypač stipria atsinaujinančios energetikos plėtra, planas**. Šis planas paremtas teiginiu, kad Švedija vystytų tik vėjo, saulės ir hidro energetikos projektus, o atsisakytų branduolinės energetikos plėtros. Tuo pačiu būtų reikšmingai investuojama į elektros tinklų pajėgumų didinimą. Tokiu atveju būtų pagaminta irgi 365 TWh iki 2045 m.

Visi scenarijai kurti taip, kad Švedija atitiktų savo klimato politikos įsipareigojimus (iki 2045 m. neturėti CO2 emisijų). Atsižvelgiant į Vyriausybės prognozės dėl elektros poreikio, Švedijos energijos tinklai labiau orientuojasi į 3 ir 4 scenarijus. Kuris scenarijus turėtų būti plėtojamas sprendimo nėra, nes tai Vyriausybės apsisprendimo teisė. Tiesa, atliktus scenarijus tiek Švedijos energijos tinklai, tiek įvairūs ekspertai žiniasklaidoje atkreipia dėmesį į keletą niuansų. Pirma, Švedijai reikia gerinti energijos tinklų pajėgumus ir pralaidumą. Ypač tuo atveju, jeigu bus labiau vystoma atsinaujinanti energetika.  Tačiau tai aktualu visais 4 scenarijais. Antra, jeigu atsinaujinančiai energetikai bus skiriama pirmenybė, Švedija privalo pagalvoti apie stipresnių rezervinių sistemų kūrimą. Esant neprognozuojamiems orams ir remiantis tik į vėjo ar saulės energijos projektus, Švedija rizikuotų turėti mažiau prognozuojamą apsirūpinimą elektros energiją, taip pat elektros kainos būtų nestabilios, mažai prognozuojamos. Trečia, elektros tinklų ir vandenilio tinklų derinimas, bendras planavimas yra būtinas Švedijai kuriant efektyvią energijos sistemą. | [Svenska kraftnät skruvar upp elförbrukningen i nya analyser | Svenska kraftnät (svk.se)](https://www.svk.se/press-och-nyheter/press/svenska-kraftnat-skruvar-upp-elforbrukningen-i-nya-analyser---3410239/) |  |
| 2024-01-26 | **Stokholmo jūrų uostas išplatino pranešimą apie planuojamus projektus, kuriems Švedijos Vyriausybė prašys finansavimo iš ES.** Projektai orientuoti į žaliąsias technologijas, o pagrindinis tikslas yra vystyti elektros infrastruktūras. Projektai turi regioninę ambiciją, norima išplėsti energijos jungtis per visą Baltijos jūros regioną. Jeigu projektai gaus ES finansavimą, jie bus vykdomi 2024-2025 m. Iš viso numatyti 3 projektai, viename iš jų (*Baltic Ports for Climate – onshore power supply pre-investment phase*), numatytas bendradarbiavimas tarp Stokholmo, Klaipėdos, Rygos, Talino, Hamburgo, Gdynios ir Gdansko uostų. Dar vienas projektas būtų skirtas išimtinai susiekimo tarp Stokholmo ir Rygos stiprinimui. | <https://www.portsofstockholm.com/about-us/news/2024/government-gives-green-light-for-three-ports-of-stockholm-eu-grant-applications/>  |  |
| Bendra Švedijos ekonominė informacija |
| 2024-01-02 | **Portalas *Svenska Dagbladet* praneša, kad statistiškai 2023 m. Švedijai buvo rekordiniai pagal bankrotų skaičių. Praėjusiais metais fiksuotas didžiausias bankrotų skaičius nuo 1990-ųjų finansų krizės. Daugiausiai bankrotų patiria grožio ir sveikatingumo paslaugų tiekėjai, šiame sektoriuje per metus bankrotų išaugo net 46%. Statybų pramonėje bankrotų atvejų padaugėjo 36%, o mažmeninėje prekyboje 27 %. Teigiama, kad bankrotų tendencija persiduoda ir į kitus sektorius, pagrinde į kultūros ir renginių organizavimo sektorių.** | [Högsta antalet konkurser sedan 90-talet | SvD](https://www.svd.se/a/gE8POk/hogsta-antalet-konkurser-sedan-90-talet?utm_medium=email&_hsmi=288452628&_hsenc=p2ANqtz-_UM1llgf2u8kVlRuHb-1tVh1-p9917zqwhyagtKaq5YFjHwXxgOKh1utJh4CVF84SNEOJxopVfHbZ08aZNkTEPzuXkbg&utm_content=288452628&utm_source=hs_email) |  |
| 2024-01-02 | **Būsto rinkos kainos gruodį toliau mažėjo, vidutiniškai 1,5 %. Atmetus infliaciją, tokios žemos butų realios kainos nebuvo nuo 2015 m., o namų – 2016 m.** | [240102\_SBAB\_Pressmeddelande HPI december 2023 inkl. tabeller och diagram.pdf](https://www.sbab.se/download/18.4d66a18118c67d2da97d68/1704112126503/240102_SBAB_Pressmeddelande%20HPI%20december%202023%20inkl.%20tabeller%20och%20diagram.pdf?utm_medium=email&_hsmi=288452628&_hsenc=p2ANqtz-8TEwzrR2y9wx9k3aNWpfcitMxwVzPtZIqt3Fvm-zVeEg7xSBaMS3_8ssmQ0w5kLDaORadeu1wF6ZQlRLpE0t_os2Lhuw&utm_content=288452628&utm_source=hs_email) |  |
| 2024-01-02 | **Nuo sausio 1 d. įsigaliojo mažesni mokesčiai už benziną ir dyzelį.** | [viktigare-lagar-och-forordningar-infor-arsskiftet-2023-2024.pdf (regeringen.se)](https://www.regeringen.se/contentassets/9a76c50d1688481ab78f2c6094f7f1f6/viktigare-lagar-och-forordningar-infor-arsskiftet-2023-2024.pdf?utm_medium=email&_hsmi=288452628&_hsenc=p2ANqtz--3pSUTOfDt4WFP5M5XxCZLUXGWcFQZPbAMpuFPsgjxJHTlcjU0ihtMgJEAG9mGEMd3Z5RMO7k7h4AzmpEzDmyk4HCzag&utm_content=288452628&utm_source=hs_email) |  |
| 2024-01-15 | **Švedijos bankų pelnai 2023 m. siekia 800 mln. eurų**Užfiksuotas pelnas yra 24% didesnis negu 2022 m., jis nulemtas aukštų palūkanų normų. Bankai savo komunikacijoje bando nuraminti kai kurios politikus ir ekspertus, raginančius įvesti bankų pelnų apmokestinimo taisykles, teigdami, kad pelnas ryškiai sumažės, kai pasikeis ekonominė situacija. Finansų ministrė E. Svantesson patiria spaudimą tiek iš opozicinių partijų, tiek iš Vyriausybės narių, tiek iš pramonininkų spaudimą atsisakyti ilgalaikio Švedijos tikslo siekti perteklinio arba subalansuoto biudžeto ir daugiau skolintis iš tarptautinių rinkų. Argumentai skiriasi. Opozicinės partijos, pagrinde didžiausia Švedijos partija Socialdemokratai ir Kairės partija, Vyriausybę ragina skolintis ir šias lėšas investuoti į viešąsias paslaugas, ypač sveikatos apsaugos sistemą. Tuo tarpu, pramonės atstovai ragina Vyriausybę skolintis ir investuoti į šalies infrastruktūrą, ją atnaujinti. Teigiama, kad Švedijoje numatomos didelės investicijos, pramonės plėtra, tačiau šalies infrastruktūra vienas po kito augantiems dideliems fabrikams yra pasenusi ir nepajėgi jų aptarnauti. Šiam požiūriui pritaria mažosios Vyriausybės narės, Krikščionių demokratų ir Liberalų partijos, kurių teigimu, valstybė gali palankiomis sąlygomis skolintis tam, kad įgyvendintų milžiniškas pinigų sumas kainuosiančius geležinkelių, energetikos ir miestų infrastruktūros projektus. Pritariančių balsų atsiranda ir tarp pačios Moderatų/Nuosaikiųjų partijos narių, tačiau finansų ministrė E. Svantesson yra nusiteikusi kategoriškai. Jos teigimu, Švedija ir toliau turi siekti tvarių viešųjų finansų, o pagal investicijas į infrastruktūrą Švedija ir taip yra lyderiaujanti tarp ES valstybių narių. Žiniasklaidoje ekspertai teigia, kad šių metų gale vyksiančios derybos dėl 2025 m. biudžeto bus sudėtingos, esant spaudimui iš koalicijos partnerių, Moderatų/Nuosaikiųjų partija gali būti priversta atsisakyti ilgalaikės savo pozicijos prioritetą teikti pertekliniam biudžetui. | [Svantesson kritisk till bankernas miljardregn - TT (omni.se)](https://tt.omni.se/svantesson-kritisk-till-bankernas-miljardregn/a/4o9JMa?utm_medium=email&_hsmi=291541561&_hsenc=p2ANqtz-85Jxlxt-ZGwOcWhp92zgqerWNODX7hGwSskzBxlDcS7DZGFEEREaMibvG6lhtGTvZ2x0AxpwXgIDN2JnblFVWPpV6tFLEOAxh8YAvz5WCDSFwZXt8&utm_content=291541561&utm_source=hs_email)[Svantesson om bankernas utdelningar: "Orimligt" - TT (omni.se)](https://tt.omni.se/svantesson-om-bankernas-utdelningar-orimligt/a/4o2pXG?utm_medium=email&_hsmi=289985014&_hsenc=p2ANqtz--CgRKqkj6ByEj2hj0MElvQ_aBZhiJWG1mNvk6kjC78BPOvO5hg5K4Mtrz79SkgzXM1W-tPVP52Zk7-1M2k9P88scCwwA&utm_content=289985014&utm_source=hs_email) |  |
| 2024-01-15 | **2024 m. Finansų ministerijos prognozės dėl Švedijos ekonomikos yra atsargiai pozityvios.** Iš vienos pusės, džiaugiamasi, kad pagaliau veikia Vyriausybės taikomos priemonės ir infliacija Švedijoje sumažėjo iki 2%. Tačiau akcentuojama, kad kova su infliacija dar nebaigta, nes dėl augančių elektros kainų ji vėl gali padidėti jau šį vasarį. Pagrindiniai veiksniai, kurie apsunkina prognozes yra neprognozuojamos elektros kainos bei situacija Raudonojoje jūroje, kur dėl užpuolamų laivų gali atsirasti problemų Švedijos verslui. Apibendrindama 2023 m. ministrė konstatavo, kad jie buvo sunkūs – fiksuojamas didžiausias bankrotų skaičius nuo 1990-ųjų, o bedarbių skaičius, lyginant su 2022 m. išaugo per 40 tūkst. Pabrėžta, kad nepaisant prastesnių ekonominių rodiklių Vyriausybė nemato, kad gerovės lygis šalyje būtų reikšmingai sumažėjęs. | [Pressbriefing med finansminister Elisabeth Svantesson om det ekonomiska läget - Regeringen.se](https://www.regeringen.se/pressmeddelanden/2024/01/pressbriefing-med-finansminister-elisabeth-svantesson-om-det-ekonomiska-laget/) |  |
| 2024-01-24 | **Švedijos bankai skelbia 2024 m. ekonomines prognozes.**Pastaruoju metu didžiausiai Švedijos bankai, tokie kaip SEB, Nordea ir Handelsbanken išplatino Švedijos ekonomines prognozes. Bendra žinia – šių metų recesija bus truputį švelnesnė negu prognozuota anksčiau, ekonomikos atsigavimas mažas žingsniais prasidės šių metų rudenį, o 2025 m. pradės ženkliai atsigauti. Beveik visų bankų duomenys rodo, kad 2023 m. Švedijos BVP sumažėjo 0,4%.  Pozityviausi situaciją vertina didžiausias Švedijos bankas, SEB, jo duomenimis šiais metais prognozuojamas ekonomikos augimas 0,1%, o jau kitais metais ekonomika augs 2,8%. Handelsbanken augimo šiais metais neprognozuoja, teigia, kad kitais metais ekonomika augs 2,4%. Nordea situaciją vertina pesimistiškiausiai – BVP šiais metais ir toliau trauksis (-0,5), o kitų metų augimas sieks 2%. Visi bankai vieningai sutaria, kad Švedijos nacionalinis bankas šiais metais, atsižvelgiant į švelnėjančią ekonominę situaciją, turėtų mažinti palūkanų normas. | Nordea 2024 m. ekonominės prognozės: <https://docs.nordeamarkets.com/nordea-economic-outlook/economic-outlook-2024/eo-se-01-2024/?page=34> SEB 2024 m. ekonominės prognozės: <https://sebgroup.com/our-offering/reports-and-publications/nordic-outlook-highlights> Handelsbanken 2024 m. ekonominės prognozės: [Ange dokumentets rubrik (handelsbanken.se)](https://www.handelsbanken.se/tron/public/info/contents/v1/document/32-99686) |  |
|  |  |  |  |
| Kita ekonominiam bendradarbiavimui aktuali informacija |
|  |  |  |  |

Rengėjas (-ai):

LR ambasados Švedijos Karalystėje trečiasis sekretorius Augustinas Uleckas, tel. +46 738014607, augustinas.uleckas@urm.lt

**Pastabos: nurodytos piniginės sumos perskaičiuotos pagal kursą 1 EUR = 11,33 SEK**